2015. gada 12. maijā Rīkojums Nr. 253

Rīgā (prot. Nr. 24  25. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Atbalstīt finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" šādiem pasākumiem:

1.1.  300 000 *euro* atbalsta sniegšanai Ukrainas stabilizācijai un reformu īstenošanai, tai skaitā:

1.1.1.  150 000 *euro*, lai nodrošinātu attīstības sadarbības projektu īstenošanu;

1.1.2.  150 000 *euro*,lai veiktu iemaksas starptautiskajās organizācijās, no tiem:

1.1.2.1.  50 000 *euro* iemaksām Ekonomiskās sadarbības un attīstības organizācijā;

1.1.2.2.  100 000 *euro* iemaksām citās starptautiskajās organizācijās un fondos (pēc uzaicinājuma saņemšanas no starptautiskās organizācijas vai fonda ārlietu ministrs pieņem lēmumu par konkrētas summas piešķiršanu attiecīgajai starptautiskajai organizācijai vai fondam);

1.2.  22 000 *euro*, lai nodrošinātu Austrumu partnerības un Centrālāzijas valstu pārstāvju apmācību programmas turpināšanu Rīgas Juridiskajā augstskolā 2015. gada rudenī;

1.3.  50 000 *euro* iemaksām Apvienoto Nāciju Organizācijas Augstā komisāra bēgļu jautājumos reģionālās reaģēšanas plāna palīdzības fondā Sīrijas bēgļiem;

1.4.  20 000 *euro* Apvienoto Nāciju Starptautiskajam Bērnu fondam (UNICEF) palīdzības sniegšanai Nepālai zemestrīces izraisīto seku likvidēšanā;

1.5.  130 000 *euro*, lai novērstu ārkārtas situāciju vēstniecībās un nodrošinātu drošu ēku ekspluatāciju, – lifta nomaiņai vēstniecībā Krievijas Federācijā un jumta remontam vēstniecībā Francijā.

2. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 522 000 *euro* apmērā šā rīkojuma 1. punktā minēto izdevumu segšanai.

## Ministru prezidente Laimdota Straujuma

Ārlietu ministra vietā –

vides aizsardzības un

reģionālās attīstības ministrs Kaspars Gerhards